《后重九舟过姑苏再泊葑门访周文学懋修夜集坐有善歌者即令歌懋修所制新词余醉憩斋头达旦登舟为别》
明代·胡应麟

乔木吴阊带浅莎，子云亭下即烟波。那知九日黄花艳，重听千秋白雪歌。

霜色乍侵罗袂冷，月光偏向玳筵多。亦知古寺寒山近，愁绝钟声夜半过。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。